Document ID: 32005R0789

KOMISSION ASETUS (EY) N:o 789/2005,
annettu 25 päivänä toukokuuta 2005,
neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanialan kaupanpitotulojen menetystä korvaavan tasaustukijärjestelmän osalta annetun asetuksen (ETY) N:o 1858/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1) ja erityisesti sen 14 artiklan,
sekä katsoo seuraavaa:
(1)
Komission asetuksen (ETY) N:o 1858/93 (2) 7 artiklassa säädetään asetuksen (ETY) N:o 404/93 soveltamista koskevat yksityiskohtaiset säännöt ennakkohakemusten jättämistä sekä asetuksen (ETY) N:o 404/93 12 artiklassa säädetyn banaanialan kaupanpitotulojen menetystä korvaavan tasaustukijärjestelmän jäännöksen maksamista koskevan hakemuksen jättämistä varten. Moitteettoman hallinnon vuoksi ja jotta tarpeelliset tiedot muun muassa tuen vahvistamiseksi olisivat käytettävissä hyvissä ajoin vuoden lopussa, olisi säädettävä seuraamuksista, jos hakemukset tuen jäännöksen maksamiseksi jätetään myöhässä.
(2)
Olisi myös tarkennettava maksuhakemusten mukana toimitettaviksi kuuluvat asiakirjat ja täsmennettävä, että kyseisillä asiakirjoilla on voitava todistaa tavaroiden myynti ja erityisesti, että ostaja on hyväksynyt ne.
(3)
Asetus (ETY) N:o 1858/93 olisi sen vuoksi muutettava.
(4)
Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1858/93 7 artikla seuraavasti:
1)
Korvataan 2 kohdan b alakohdan kolmas alakohta seuraavasti:
”Jos tuen jäännöksen maksua koskeva hakemus jätetään ensimmäisen alakohdan b alakohdassa tarkoitetun päivämäärän jälkeen, jäännöksen määrää, johon tuottajalla olisi ollut oikeus, jos hakemus olisi jätetty säädettyyn määräaikaan mennessä, vähennetään yhdellä prosentilla työpäivää kohden. Jos hakemus on myöhässä enemmän kuin 15 päivää, sitä ei oteta vastaan.
Perustelluissa poikkeustapauksissa toimivaltainen viranomainen voi hyväksyä jäännöksen maksamista koskevien hakemusten jättämisen ensimmäisen alakohdan b alakohdassa tarkoitetun päivämäärän jälkeen, jos myöhästyminen ei estä 10 artiklan 1 kohdassa säädettyjen tarkastusten tekemistä. Tällöin edellisen alakohdan säännöksiä ei sovelleta.”
2)
Korvataan 4 kohta seuraavasti:
”4. Hakemusten mukana on oltava seuraavat asiakirjat:
-
vaatimustenmukaisuutta koskevat todistukset tai tarvittaessa komission asetuksen (EY) N:o 2898/95 (3) 7 artiklassa tarkoitettu vapautustodistus,
-
myyntiä koskevat laskut,
-
tuotantoalueen ulkopuolella kaupan pidettyjen banaanien osalta kuljetusasiakirjat.
Esitetyistä asiakirjoista on käytävä ilmi, että ostaja on hyväksynyt tuotteen.
3)
Lisätään 4 a kohta seuraavasti:
”4 a. Hakemuksia, joista puuttuvat 3 kohdassa tarkoitetut tiedot ja joiden mukana ei ole 4 kohdassa mainittuja lisäasiakirjoja ja todisteita, ei vastaanoteta.”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Asetuksen 1 artiklan 2 ja 3 kohtaa sovelletaan kuitenkin ensimmäistä kertaa ennakkomaksuhakemuksiin, jotka koskevat vuoden 2005 touko- ja kesäkuussa kaupan pidettyjä määriä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä toukokuuta 2005.

Labels: 4
17
6